# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 20.10.2021 klo 17.00-18.20

**Paikka** Lasilinna, Kutterintie 5, Hirvensalo

**Läsnä** Lehikoinen Jouni puheenjohtaja

Arko Juha varajäsen

Artukka Pekka varajäsen

Haimi Katariina jäsen

Hangelin Simo varajäsen

Harjanne Aila varapuheenjohtaja

Honka-Hallila Helena jäsen

Koivukoski Jukka varajäsen  
Kuivala Jarno jäsen, klo 17.30-

Lehtinen Seppo jäsen

Mäenpää Kari jäsen

Raunio Tanja jäsen

Suomela Hanna jäsen

Uhinki Ailo jäsen

Valtonen Marjo jäsen

Jaakkola Pasi työntekijöiden edustaja,

klo 17.17-

Kosola Katriina sihteeri

**Poissa** Holmroos Mari jäsen

Lindell Pia jäsen

Lintunen Anna jäsen  
Seila Viivu jäsen

Sirkiä Anna jäsenVierimaa Ulla-Maija jäsen

# § 66 KOKOUKSEN AVAUS

Puheenjohtaja avasi kokouksen.

# § 67 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 68 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjan tarkastajiksi valittiin Katariina Haimi ja Simo Hangelin.

# § 69 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityslista hyväksyttiin kokouksen työjärjestykseksi seuraavin muutoksin:

- § 76 lisättiin lisäesityslistan asiana

# § 70 KOULUTUSSUUNNITELMA 2022

Mikaelinseurakunnan työntekijät ovat anoneet seuraaviin koulutuksiin vuonna 2022 (liite1/§70/sn5/2021, jaetaan kokouksessa).

Esitys Seurakuntaneuvosto hyväksyy koulutussuunnitelman vuodelle 2022.

Tiedoksi Koulutukseen hakeneet

Ei saa hakea muutosta oikaisuvaatimuksin.

Päätös Esityksen mukaan. Seurakuntaneuvosto muistutti, että anomuksiin pitää lisätä päivärahat.

# § 71 MIKAELINKIRKON ESITYSTEKNIIKAN JA ÄÄNENTOISTON UUSIMINEN

Mikaelinkirkon esitystekniikan ja äänentoiston uusimiseen on varattu kuluvan vuoden investointibudjettiin 80000 euroa. Museoviraston kanssa on käyty remontista alustava neuvottelu ja vaihtoehdoista on tehty kartoitus. Kiinteistöjohtaja, arkkitehti ja kirkkoherra ovat neuvotelleet remontin loppuratkaisuista. Vaihtoehdot ovat seuraavat (liite1/§71/sn5/2021).

Esitys Seurakuntaneuvosto käy lähetekeskustelun kirkon äänentoiston ja esitystekniikan uusimisesta.

Ei saa hakea muutosta oikaisuvaatimuksin.

Päätös Seurakuntaneuvosto kävi asiasta keskustelun ja merkitsi asian tiedoksi.

# § 72 ANNA LINTUSEN EROAMINEN SEURAKUNTANEUVOSTON JÄSENYYDESTÄ

Anna Lintunen on ilmoittanut muuttavansa pois seurakuntamme alueelta ja siten luopuvansa luottamustoimesta 1.11.2021 alkaen.

Esitys Seurakuntaneuvosto kiittää Annaa työstään Mikaelinseurakunnan luottamustoimessa. Annan tilalle seurakuntaneuvostoon valitaan ko listalta Simo Hangelin.

Tiedoksi Anna Lintunen, Simo Hangelin

Ei saa hakea muutosta oikaisuvaatimuksin.

Päätös Esityksen mukaan.

# § 73 LAUSUNTO TALOUSARVIOESITYKSESTÄ

Seurakuntayhtymä pyytää seurakuntaneuvoston lausuntoa seurakuntayhtymän ja investointien osalta talousarvioehdotuksesta, joka palautetaan talous- ja kehittämisjohtajalle ja kirjaamoon viimeistään tiistaina 19.10.2021 klo 15.00 mennessä ja joka käsitellään yhteisen kirkkoneuvoston kokouksessa 4.11.2021, jolloin talousarvio käsitellään toiseen kertaan.

Esitys Mikaelin seurakuntaneuvoston mielestä on positiivista, että seurakuntien toiminnalliselle puolelle on talousarvioesityksessä taattu hyvät edellytykset toimintojen kehittämiseen. Seurakunnalliseen toimintaan suunnattu talousraami antaa eväät panostaa ruohonjuuritason seurakuntatyöhön. On tärkeää, että investointeihin sisällytetään seurakuntien toimitilojen parempaa ja tehokkaampaa käyttöä varten tarvittavat välineet.

Mikaelinseurakunnalla ei ole omalta osaltaan huomautettavaa vuoden 2022 talousarviosta.

Tiedoksi Yhteinen kirkkoneuvosto

Ei saa hakea muutosta oikaisuvaatimuksin.

Päätös Esityksen mukaan.

# § 74 KOLEHTISUUNNITELMA 1.10.-31.12.2021

Kirkkoherra on laatinut pohjaehdotuksen kolehtisuunnitelmaksi ajalle 1.10.-31.12.2021 (liite1/§74/sn5/2021).

Esitys Seurakuntaneuvosto vahvistaa kolehtisuunnitelman ajalle 1.10.-31.12.2021.

Tiedoksi Taloustoimisto, vahtimestarit

Saa hakea muutosta oikaisuvaatimuksin.

Päätös Esityksen mukaan.

# § 75 TYÖNTEKIJÖIDEN VUOSILOMAT

Seurakuntaneuvosto hyväksyy ja merkitsee tiedokseen seurakunnan työntekijöiden jäljellä olevat vuosilomat 2021-2022. Suunnitelmat ovat liitteenä (liite1/§75/sn5/2021, jaetaan kokouksessa).

Esitys Seurakuntaneuvosto vahvistaa vuosilomat ja merkitsee ne tiedokseen.

Tiedoksi Työntekijät

Ei saa hakea muutosta oikaisuvaatimuksin.

Päätös Esityksen mukaan.

# § 76 MARKKU RISSASEN KOULUTUSANOMUS

Markku Rissanen toimii seurakunnassamme päihdetyöntekijänä Mikaelin Ystävien palkkatuen turvin. Markku on osoittautunut hyväksi ja tunnolliseksi työntekijäksi.

Hän on anonut koulutustukea Mikaelinseurakunnalta ratkaisukeskeiseen kristilliseen sielunhoito/terapiakoulutukseen, joka alkaa tammikuussa 2022 (liite1/§76/sn5/2021).

Koulutuksen kokonaiskustannukset ovat kahdelta vuodelta 4800 euroa, kuukausittain 185 euroa. Koulutuksesta olisi hyötyä seurakuntamme päihdetyössä.

Esitys Seurakuntaneuvosto keskustelee anomuksesta ja tekee asiassa päätöksen.

Tiedoksi Markku Rissanen

Ei saa hakea muutosta oikaisuvaatimuksin.

Päätös Seurakuntaneuvosto päätti myöntää avustuksena 400 €/vuosi Markku Rissasen ratkaisukeskeiseen kristilliseen sielunhoito/terapiakoulutukseen.

# § 77 MUUT MAHDOLLISET ASIAT

77.1. Seurakuntaneuvoston lahjoitus Mikaelin Ystävät ry:lle  
  
Seurakuntaneuvosto onnittelee kirkkoherraa 60-vuotispäivän johdosta ja lahjoittaa 1000 € Mikaelin Ystävät ry:lle.

Käsittely Varapuheenjohtaja Aila Harjanne johti asian käsittelyä Jouni Lehikoisen jäävättyä itsensä.

Päätös Seurakuntaneuvosto päätti lahjoittaa 1000 € Mikaelin Ystävät ry:lle.

# § 78 ILMOITUSASIAT

- Tuomiokapituli on vahvistanut seurakuntaneuvoston ohjesäännön

- Pappien vuosilomat ajalle lokakuu 2021-huhtikuu 2022  
- OSJ-KH Baltian prioraatin 800 €:n lahjoitus diakoniatyölle

- Maskottikisan tulokset

# § 79 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 80 KOKOUKSEN PÄÄTTÄMINEN

Puheenjohtaja päätti kokouksen klo 18.20.

Pöytäkirjan vakuudeksi:

Jouni Lehikoinen Aila Harjanne Katriina Kosola

puheenjohtaja varapuheenjohtaja sihteeri

Katariina Haimi Simo Hangelin

pöytäkirjantarkastaja pöytäkirjantarkastaja